
РАЗДЕЛ І ОБЩИ ПОЛОЖЕНИЯ

Чл.1 (1) Тази Наредба урежда обема на животновъдната дейност и местата за отглеждане на селскостопански животни в населените места на територията на община Джебел, осъществяването на контрол върху санитарно - хигиенното състояние в населените места, регламентира промишленото отглеждане и отглеждането за лични нужди на селскостопански животни, както и взаимоотношенията между общинската администрация, собствениците на животни и институциите имащи отношение по отглеждането на животни.
(2) Наредбата не се отнася за отглеждане на домашни любимци, както и за отглеждането на пчелни семейства.
(3) Контролът се състои в:
1. Определяне местоположението и изграждането на лични стопанства;
2. Определяне на допустимия брой животни за отглеждане в населените места;
3. Спазване на изискванията за промишлено отглеждане на селскостопански животни;
4. Спазване на санитарно - хигиенните изисквания определени в държавните нормативни актове;
5. Осъществяване на превантивен контрол за незамърсяване на водите, въздуха, почвите и биоразнообразието;
6. Съблюдаване за недопускане на дискомфорт на жителите в Община Джебел.
Чл. 2. Наредбата има за цел да създаде условия и предпоставки за :
1. Създаване,	съхраняване	и	усъвършенстване	на	популации	от селскостопански животни, адаптирани за агроекологичния район на община Джебел.
2. Устойчиво развитие на животновъдството на територията на община Джебел.
3. Опазване здравето на животните и хуманно отношение към тях.
4. Ефективно управление и контрол на качеството при производство и предлагане на пазара на живи животни.
5. Опазване на околната среда от вредни въздействия на животновъдството и свързаните с него производства.

РАЗДЕЛ ІІ
ПРАВА И ЗАДЪЛЖЕНИЯ НА КМЕТА НА ОБЩИНА ДЖЕБЕЛ И КМЕТОВЕТЕ НА НАСЕЛЕНИТЕ МЕСТА
Чл. 3. Кметът на Общината, кметът на населеното място или упълномощени от тях длъжностни лица, са длъжни да:

1. съдействат за организиране на изпълнението на мерките за профилактика, ограничаване и ликвидиране на болестите по животните;
2. организират изпълнението на разпоредените от Централния епизоотичен съвет и от комисиите по чл. 128, ал. 1 мерки за ограничаване и ликвидиране на болести по животните;
3. съдействат за организиране на периодични обучения на собственици и/или ползватели на животновъдни обекти, свързани с профилактика, ограничаване и ликвидиране на болести по животните и зоонози;
4. районират пасищата и водопоите в зависимост от епизоотичната обстановка, а при необходимост - забраняват използването им;
5. предприемат мерки за недопускане на животни в депата за отпадъци;
6. организират и предприемат действия за събиране и обезвреждане на умрелите безстопанствени животни съгласно изискванията на Регламент (ЕО)          № 1069/2009;
7. организират определянето на терен за загробване на труповете на животни и предприемат действия за събиране и унищожаване на странични животински продукти;
8. предприемат мерки за недопускане използване на общински пасища и места за водопой от безстопанствени животни и животни, които не са идентифицирани и/или на които не са извършени мерките по програмата за профилактика, надзор, контрол и ликвидиране на болести по животните и зоонози;
9. предприемат мерки за недопускане на свободно движение на животни по улиците на населените места;
10. определят маршрута на движение на животните от животновъден обект и/или сборни стада по улиците на населените места.
11. осъществяват контрол за спазване на наредбата по чл. 1.
12. поддържат и актуализират публичен регистър на домашните кучета, ловните кучета и кучетата, които придружават или охраняват селскостопански животни, които се придвижват към регистриран животновъден обект;
13. организират ежегодно в срок до 20 октомври извършването на инвентаризация на животните в животновъдните обекти - лични стопанства, и изготвят списък, който съдържа имената на собствениците на животни, броя, вида и категорията на животните от животновъдните обекти; в срок до 7 работни дни от извършване на инвентаризацията предават списъка на официалния ветеринарен лекар, отговарящ за съответната община, и го поставят на видно място.
14. При възникване на епизоотично огнище, освен задълженията по чл. 3, кметовете и кметските наместници оказват съдействие и подпомагат дейността на

ветеринарните лекари по прилагане на мерките за ограничаване и ликвидиране на болестта, като:
· актуализират списъка по т.13;
· организират дейностите по загробване на труповете на животните по реда на наредбата по чл. 259, ал. 3 от Закона за ветеринарномедицинската дейност;
· осигуряват транспорт и организират извозването на труповете на животните до терена за загробване;
· под контрола на официален ветеринарен лекар организират изграждането и поддържането на дезинфекционни площадки на входовете/изходите на населените места, на чиято територия е констатирано епизоотичното огнище;
· осигуряват помощен персонал и технически средства, необходими за изпълнение на мерките за ограничаване и ликвидиране на болестта по животните на съответната територия;
· съвместно с органите на МВР ограничават достъпа на външни лица до населените места, на чиято територия е констатирано епизоотичното огнище;
· забраняват провеждането на масови мероприятия в населените места, на чиято територия е констатирано епизоотичното огнище;
· участват в комисиите по чл.137, ал.14 от ЗВМД.
15. организирането на поддържане и възстановяване на санитарно - хигиенното състояние в населените места;
16. осъществяват контрол на допустимия брой животни, отглеждани в населените места;
17. осъществяват контрол по изграждането и разполагането на промишлени и лични стопанства в и извън регулацията на населените места;
18. осъществят	контрол	за	недопускане	състояние	на	дискомфорт	на жителите на Общината.
Чл. 4. Кметът на Общината, кметовете на населените места или упълномощени от тях длъжностни лица съгласуват дейностите по поддържане и управление на санитарно- хигиенното състояние в населените места, местоположението и изграждането на промишлените и лични стопанства в и извън населените места, опазване на околната среда и обществените норми с държавните институции, които имат отношение по дейностите, засегнати в тази наредба.
Чл. 5. (1) Кметовете на населените места определят със заповед маршрути за движение на животните при извеждане на паша, както и пунктовете за събирането им.
(2) Кметовете на населените места следят за законосъобразното ползване на пасищата и мерите, определени за общо и индивидуално ползване въз основа на решение на Общински съвет - Джебел.
(3) Неспазването на определените със заповедта по ал. 1 маршрути и места за събиране на животни, както и незаконосъобразното ползване на мери и пасища представлява административно нарушение.

РАЗДЕЛ ІІІ
ПРАВА И ЗАДЪЛЖЕНИЯ НА ФИЗИЧЕСКИТЕ И ЮРИДИЧЕСКИ ЛИЦА

Чл. 6. Физическите и юридическите лица в населените места имат право:
1. Да регистрират животновъдните си обекти в съответствие с изискванията на чл.137 от ЗВМД;
2. Да изграждат лични стопанства, като спазват изискванията на ЗУТ и критериите на НАРЕДБА № 44 от 20.04.2006 г. за ветеринарномедицинските изисквания към животновъдните обекти.
3. Да отглеждат животни за лични и промишлени нужди, като броят им се ограничи до определения в горецитираната наредба минимум.
Чл. 7. Физическите и юридическите лица в населените места на територията на Община Джебел са длъжни да:
1. Изграждат лични стопанства в съответствие със ЗУТ и съгласуват с Община Джебел инвестиционните си намерения;
2. Спазват регламентирания брой животни, в регулационните граници на населените места, определен в чл. 4а от НАРЕДБА № 44 от 20.04.2006 г. за ветеринарномедицинските изисквания към животновъдните обекти;
3. Предотвратяват и ограничават замърсяването на околната среда, следствие отглеждането на животни;
4. Опазват околната среда за сегашните и бъдещи поколения и защитата на здравето на хората;
5. Запазват комфорта на живот на жителите на населените места.
Чл. 8. Собствениците на селскостопански животни осигуряват места в своя имот за временно съхранение на оборската тор, като площадката за съхранение е на минимум 10 метра от жилищни сгради и при спазване на сервитутите по чл. 14, ал. 1 от ЗУТ. Торта се изнася минимум три пъти в месеца, а през летния сезон минимум веднъж седмично. След превишаване на торовата маса на 1 куб.м., да я извозват извън границите на имота на определени за целта места или собствен имот, отстоящ на повече от 300 м. извън населеното място.
Чл. 9. Площадките, на които ще се съхранява оборски тор и отпадъчните води от животновъдния обект, не трябва да създават възможности за отделяне на отровни и вредни емисии в атмосферния въздух, и проникване на същите в почвата и особено в подпочвените води.
Чл. 10. Стопаните са длъжни да се грижат за здравето на животните си, да ги предпазват от болка и страдание, да не ги изоставят и да ги отглеждат така, че да бъдат спазени всички условия за хуманно отношение към животните, условията на ЗЗЖ и ЗВМД.
Чл. 11. Собствениците на селскостопански животни са длъжни да ги извеждат и прибират до и от събирателните пунктове, определени със заповед на кмета на населеното място.
Чл. 12. Домакинствата, които отглеждат селскостопански животни в личните си стопанства са длъжни да се съобразяват с инфраструктурата на района, да изпълняват зоохигиенните, ветеринарно-санитарните, санитарно-хигиенните изисквания, изискванията на ЗУТ и всички други нормативни документи, уреждащи тази дейност.

Чл. 13. Собствениците на селскостопански животни се задължават ежемесечно да дезинфекцират помещенията, периодично да организират борба срещу гризачите, а в летния сезон ежеседмично да провеждат дезинсекция и дератизация с препарати, разрешени от МЗ и МОСВ.

РАЗДЕЛ ІV
ОРГАНИЗАЦИЯ И КОНТРОЛ НА ДЕЙНОСТИТЕ ПРИ ОТГЛЕЖДАНЕ НА
СЕЛСКОСТОПАНСКИ ЖИВОТНИ В ЛИЧНИ СТОПАНСТВА
Чл.14 (1)Животновъдните обекти - лични стопанства, за отглеждане на селскостопански животни подлежат на регистрация в ОДБХ, на чиято територия се намира обектът.
(2) За регистрация по ал. 1 собственикът или ползвателят на обекта подава до директора на ОДБХ заявление по образец, утвърден от изпълнителния директор на БАБХ.
(3) Заявлението за регистрация се подава чрез кмета или кметския наместник, като за всяко заявление се издава входящ номер. На всеки 10 дни кметът или кметският наместник предоставя на съответната ОДБХ за регистрация всички постъпили за периода заявления.
(4) В 7-дневен срок от получаване на заявленията по ал. 13 директорът на ОДБХ със заповед определя комисия за извършване на проверка на личните стопанства за спазване на изискванията на съответната наредба по ал. 10. В състава на комисията се включват официален ветеринарен лекар или оправомощено от директора на ОДБХ лице с ветеринарномедицинско образование, кметът или кметският наместник или оправомощено от него лице.
(5) В срок до 7 работни дни от приключване на проверката комисията по ал. 4 представя на директора на ОДБХ становище с предложение за регистрация или за отказ. Когато при проверката се установи, че личното стопанство не отговаря на ветеринарномедицинските изисквания, комисията дава писмено предписание на заявителя и определя срок за отстраняване на пропуските.
(6) При отстраняване на пропуските преди изтичане на посочения в предписанието срок заявителят писмено информира ОДБХ чрез кмета или кметския наместник. В срок до 7 работни дни комисията по ал. 4 извършва повторна проверка на обекта. За резултатите от проверката се съставя протокол, който се представя на директора на ОДБХ.
(7) В срок до три работни дни от представяне на становището по ал. 5 или на протокола по ал. 6 директорът на ОДБХ вписва животновъдния обект в регистъра по чл.137, ал. 6 от ЗВМД и издава удостоверение за регистрация или мотивирано отказва регистрацията, когато обектът не отговаря на изискванията, определени в наредба по чл.137, ал. 10 от ЗВМД.
Чл.15 При изграждане или реконструкция на сгради за отглеждане на животни в лични стопанства в регулацията на населените места, да се осигуряват следните условия:
1. Отстоянията до регулационните граници на стопанските сгради да са съгласно

условията на чл. 42, чл. 44 и чл. 45 от ЗУТ, при минимум 10 метра от съседни жилищни сгради. Посочените отстояния могат да бъдат намалени, при представяне на нотариално заверена декларация за съгласие от съседите;
2. Да има изградени водонепроницаеми подове и стени, позволяващи лесно почистване и дезинфекция;
3. Да има изградено помещение за съхраняване на фуражите;
4. За сградите, в които се отглеждат животни да има одобрени проекти и издадено строително разрешение, съгласно ЗУТ;
5. Заустването на отпадъчните води в канализационната мрежа да става при спазване на изискванията на нормативната уредба /Наредба № 7 за условията и реда за заустване на производствени отпадъчни води в канализационните системи на населените места или в утаечни шахти, когато няма изградена канализация, Наредба № 6 за емисионни норми за допустимото съдържание на вредни и опасни вещества в отпадъчните води, зауствани във водни обекти и Наредба № 9 за ползване на водоснабдителните и канализационни системи/;
Чл.16 (1) Не се разрешава отглеждането на повече от определените бройки и видове животни, посочени в чл. 4а от НАРЕДБА № 44 от 20.04.2006 г. за ветеринарномедицинските изисквания към животновъдните обекти в регулацията на населеното място. Всеки стопанин, който отглежда повече от допустимия брой животни е задължен да представи в Общинска администрация Джебел нотариално заверена декларация за съгласие от всички собственици на съседни урегулирани поземлени имоти. Когато съседен имот е общинска собственост е необходимо писмено съгласие от кмета на населеното място.
(2) Направените замърсявания при прехода на животни по обществени терени или улици в населеното място, незабавно се почистват със собствени средства от собственика на животните.
(3) Еднокопитните впрегатни животни да преминават през населеното място с предпазни престилки.
Чл.17 Всяко лично стопанство трябва да има:
1. Регистрация /номер на животновъден обект/ по реда на ЗВМД;
2. Сключен договор с ветеринарен лекар за извършване на мероприятия, предвидени в държавната профилактична програма;
3. Дневник за вписване на всички проведени лечебно-профилактични мероприятия;
4. Регистър на животните в животновъдния обект, в който се вписват новородените, закланите, умрелите, продадените и придобитите животни. За всяко новозакупено, заклано и новородено животно, личните стопани уведомяват обслужващия ги ветеринарен лекар в срок от 3 дни.
Чл.18 Стопаните трябва незабавно да уведомяват за умрели животни ветеринарния лекар, обслужващ животновъдния обект и обекта за обезвреждане на странични животински продукти, обслужващ територията на Общината. Умрелите животни и птици от личните стопанства се обезвреждат в екарисаж. При липса на действащ екарисаж, собствениците на селскостопански животни подават заявление по образец  до кмета на общината, че желаят труповете на животните да бъдат

обезвредени по реда на Наредба № 22 за условията и реда за обезвреждане на странични животински продукти и на продукти, получени от тях, и на специфично рискови материали извън обектите, регистрирани в РВМС. След разглеждане на заявлението, комисия към Общината определя терен и метод за обезвреждане на труповете.
Чл.19 Транспортирането на животни от едно до друго населено място се разрешава след ветеринарен преглед и придружително ветеринарно свидетелство.
Чл.20 Забранява се:
1. Изхвърляне на отпадъци от животновъдството на неразрешени за това места;
2. Движението на животни без придружител в населените места;
3. Замърсяване на терени и улици за обществено ползване с отпадъци от животните (фекалии);
4. Пасищно отглеждане на свине;
5. Пашата на селскостопански животни на територията на паркове, градини, училища, културни и здравни заведения, сметища, сервитута на пътищата, допълнително забранени за паша с разпореждане на местните административни органи места, както и безстопанственото им пускане в границите на населеното място;
6. Клане на животни в личните стопанства за търговия и снабдяване на обществените заведения;
7. Клането на животни за собствени нужди на домакинствата на уличните платна, тротоари, зелени площи и др., извън имотите;
8. Депонирането на оборска тор в чертите на населеното място и извън населеното място на имоти общинска и държавна собственост.
9. Отглеждането на животни в съсобствени парцели без писменото съгласие на всички съсобственици.
10. Отглеждането на животни в имоти, намиращи се в близост до паметници на културата.
11. Отглеждането на животни в имоти на територията на гр. Джебел, които граничат с туристически обекти /хотели, мотели, туристически хижи, ресторанти, заведения за бързо обслужване, питейни заведения, кафе-сладкарници и барове, музеи, паметници на историческото наследство, културни институти, защитени местности и природни забележителности/.
12. Изхвърлянето на торова маса в съдовете за събиране на ТБО и върху площи, общинска или държавна собственост в границите на населените места;
13. Замърсяване на обществени места с оборски тор, торова течност и животински екскременти.
РАЗДЕЛ V
ОРГАНИЗАЦИЯ И КОНТРОЛ НА ДЕЙНОСТИТЕ ПРИ ОТГЛЕЖДАНЕ НА СЕЛСКОСТОПАНСКИ ЖИВОТНИ В ЖИВОТНОВЪДНИ ОБЕКТИ С ПРОМИШЛЕН ХАРАКТЕР

Чл.21 Когато се отглеждат по-голям брой животни от цитирания в чл. 4а от НАРЕДБА № 44 от 20.04.2006 г. за ветеринарномедицинските изисквания към животновъдните обекти, стопанските постройки за отглеждането им трябва да бъдат разположени извън регулацията на населеното място. Извън урбанизираните територии се разрешава отглеждането на всички видове животни с разрешение на административните органи /Община, РЗИ, ОДБХ, РИОСВ, БД /и при изпълнение на съответните разпоредби по ЗУТ, ЗОЗЗ, ЗООС, ЗВ.
Чл. 22. (1) Животновъдните обекти с промишлен характер трябва да бъдат регистрирани съгласно ЗВМД. На селскостопанските животни, отглеждани в обектите се осигуряват помещения с подходящо оборудване, съобразено с техния вид, порода, възраст и подходяща жизнена среда и да отговарят на изискванията на Наредба № 44 от 20.04.2006 година за ветеринарномедицинските изисквания към животновъдните обекти на МЗХ .
(2) Теренът за изграждане на животновъдни обекти да бъде избран и да отговаря на условията на чл. 3 от Наредба № 44 от 20.04.2006 г. за ветеринарномедицинските изисквания към животновъдните обекти на МЗХ .
(3) Помещенията за отглеждане на свине и оборудването в тях трябва да отговарят на изискванията по чл. 2 от Наредба № 21 от 14.12.2005 г. за минималните изисквания за защита и хуманно отношение при отглеждане на свине на МЗХ .
Чл. 23. При промишлено отглеждане на селскостопански животни в извън урбанизираните територии се изграждат необходимите пречиствателни съоръжения и се съблюдават изискванията на ЗООС.
Чл. 24. Собствениците на животновъдните стопанства провеждат дезинфекционни и дератизационни мероприятия.


РАЗДЕЛ VІ
АДМИНИСТРАТИВНО-НАКАЗАТЕЛНИ РАЗПОРЕДБИ

Чл.25 Контролни органи по смисъла на Наредбата са кметът на Община Джебел, кметовете и кметски наместници на населени места в общината или упълномощените от тях длъжностни лица.
Чл.26 Контролните органи по чл. 25 извършват проверка по сигнали и жалби от граждани за нарушения по смисъла на настоящата Наредба, само след като същите бъдат подадени писмено и заведени в деловодството на Общината.
Чл.27 (1) Нарушенията на разпоредбите на тази Наредба се констатират с констативен протокол, еднократно предписание с фиксиран срок за изпълнение или акт за установяване на извършено административно нарушение. Актовете за установяване на административно нарушение, предписанията и констативните протоколи се съставят от Кмета на Общината, кметовете и кметските наместници на кметства и упълномощени от Кмета на общината длъжностни лица от състава на общинската администрация.

(2) Установяването на административните нарушения, издаването на наказателни постановления, обжалването, изменението и изпълнението на същите се извършват по реда на ЗАНН.
(3) Наказателните постановления се издават от Кмета на общината или упълномощено от него длъжностно лице.
Чл. 28. При констатиране на данни за престъпление, преписката се изпраща на Районна прокуратура.
Чл. 29. (1) При повторно нарушение от същия вид, размерът на глобата или имуществената санкция се удвоява, а при следващо нарушение санкцията е в петорен размер.
(2) Нарушението е повторно, когато е извършено до една година от влизане в сила на наказателното постановление, с което нарушителят е наказан за нарушение от същия вид.
Чл. 30. /изм. и доп. с Решение №202/22.05.2025 г. на ОбС – Джебел/ Който не допусне длъжностно лице от контролните органи в подлежащите на контрол обекти или не предостави при поискване документи или информация с цел възпрепятстване на проверката, се наказва с глоба от 100 (51.13 ЕВРО) до 300 лева. (153.39 ЕВРО)
Чл. 31. /Изм. и доп. с Решение №202/22.05.2025 г. на ОбС – Джебел/ За  нарушения на чл. 5, ал. 3 от наредбата виновните лица се наказват с глоба в размер от 50 (25.56 ЕВРО) до 200 лева. (102.26 ЕВРО)
Чл. 32. /Изм. и доп. с Решение №202/22.05.2025 г. на ОбС – Джебел/ За  нарушения на чл. 7 от наредбата виновните лица се наказват с глоба в размер от 100 (51.13 ЕВРО) до 300 лева. (153.39 ЕВРО)
Чл. 33. /Изм. и доп. с Решение №202/22.05.2025 г. на ОбС – Джебел/  За нарушения на чл. 8 от наредбата виновните лица се наказват с глоба в размер от 50 (25.56 ЕВРО) до 200 лева. (102.26 ЕВРО)
Чл. 34. /Изм. и доп. с Решение №202/22.05.2025 г. на ОбС – Джебел/ За нарушения на чл. 9 от наредбата виновните лица се наказват с глоба в размер от 100 (51.13 ЕВРО)  до 300 лева. (153.39 ЕВРО)
Чл. 35. /Изм. и доп. с Решение №202/22.05.2025 г. на ОбС – Джебел/ За нарушения на чл. 10 от наредбата виновните лица се наказват с глоба в размер от 50 (25.56 ЕВРО)  до 200 лева. (102.26 ЕВРО)
Чл. 36. /Изм. и доп. с Решение №202/22.05.2025 г. на ОбС – Джебел/ За нарушения на чл. 11 от наредбата виновните лица се наказват с глоба в размер от 50 (25.56 ЕВРО) до 150 лева. (76.69 ЕВРО)
Чл. 37. /Изм. и доп. с Решение №202/22.05.2025 г. на ОбС – Джебел/ За нарушения на чл. 12 от наредбата виновните лица се наказват с глоба в размер от 100 (51.13 ЕВРО) до 300 лева. (153.39 ЕВРО)
Чл. 38. /Изм. и доп. с Решение №202/22.05.2025 г. на ОбС – Джебел/ За нарушение на чл. 13 от наредбата виновните лица се наказват с глоба в размер от 50 (25.56 ЕВРО) до 150 лева. (76.69 ЕВРО)
Чл. 39. /Изм. и доп. с Решение №202/22.05.2025 г. на ОбС – Джебел/ За нарушение на чл. 15 от наредбата виновните лица се наказват с глоба в размер от 100 (51.13 ЕВРО) до 500 лева. (255.65 ЕВРО)
Чл. 40. /Изм. и доп. с Решение №202/22.05.2025 г. на ОбС – Джебел/ За нарушения на чл. 16, ал. 1-3 от наредбата виновните лица се наказват с глоба в размер от 100 (51.13 ЕВРО) до 300 лева. (153.39 ЕВРО)
Чл. 41. /Изм. и доп. с Решение №202/22.05.2025 г. на ОбС – Джебел/ За нарушения на чл. 17 от наредбата виновните лица се наказват с глоба в размер от 50 (25.56 ЕВРО) до 150 лева. (76.69 ЕВРО)
Чл. 42. /Изм. и доп. с Решение №202/22.05.2025 г. на ОбС – Джебел/ За нарушения на чл. 18 от наредбата виновните лица се наказват с глоба в размер от 100 (51.13 ЕВРО) до 300 лева. (153.39 ЕВРО)
Чл. 43. /Изм. и доп. с Решение №202/22.05.2025 г. на ОбС – Джебел/ За нарушение на чл. 19 от наредбата виновните лица се наказват с глоба в размер от 50 (25.56 ЕВРО) до 150 лева. (76.69 ЕВРО)
Чл. 44. /Изм. и доп. с Решение №202/22.05.2025 г. на ОбС – Джебел/ За нарушения на чл. 20 от наредбата виновните лица се наказват с глоба в размер от 50 (25.56 ЕВРО) до 200 лева. (102.26 ЕВРО)
Чл. 45. /Изм. и доп. с Решение №202/22.05.2025 г. на ОбС – Джебел/ За нарушения на чл. 22 от наредбата виновните лица се наказват с глоба в размер от 300 (153.39 ЕВРО) до 1000 лева. (511.29 ЕВРО)
Чл. 46. /Изм. и доп. с Решение №202/22.05.2025 г. на ОбС – Джебел/ За нарушения на чл. 23 от наредбата виновните лица се наказват с глоба в размер от 300 (153.39 ЕВРО)  до 1000 лева. (511.29 ЕВРО)
Чл. 47. /Изм. и доп. с Решение №202/22.05.2025 г. на ОбС – Джебел/ За нарушения на чл. 24 от наредбата виновните лица се наказват с глоба в размер от 100 (51.13 ЕВРО)  до 500 лева. (255.65 ЕВРО)
Чл. 48. За всички неуредени въпроси в тази наредба се прилагат условията на действащите в Република България нормативни актове в тази област.


ДОПЪЛНИТЕЛНИ РАЗПОРЕДБИ
§ 1. По смисъла на тази Наредба:
1. „Селскостопански животни“ са едри преживни животни, дребни преживни животни, свине, еднокопитни животни, зайци, пчели, птици и риби, отглеждани и развъждани за производство на животински продукти, други селскостопански цели или за трудова дейност.
2. „Животновъден обект“ е всяко териториално обособено място, на което се отглеждат или настаняват животни, с изключение на ветеринарни клиники или амбулатории.
3. „Лично стопанство“ е животновъден обект, в който се отглеждат животни с цел добив на суровини и храни за лична консумация и нужди.
4. „Зоохигиени изисквания“ са изисквания за опазване здравето на животните и гарантиране на тяхното благосъстояние чрез създаване на условия за отглеждане и хранене, съответстващи на техните физиологични нужди.
5. „Животновъден обект с промишлен характер“ е обект, в който се отглеждат животни над определеният брой, посочен в чл. 4а от НАРЕДБА № 44 от 20.04.2006 г. за ветеринарномедицинските изисквания към животновъдните обекти.
6. „Едри преживни животни“ са крави, говеда и биволи.
7. “дребни преживни животни“ са овце и кози.
8. “Еднокопитни животни“ са коне, магарета и техни хибриди.
9. “Оборски тор“ е органичен тор, формиран от твърдия и течния торов отпадък, отделян от добитъка, който може да бъде смесен със сламената постелка на добитъка, включително и в преработен вид.
10. “Зоохигиенните изисквания“ са изисквания за опазване здравето на животните и гарантиране на тяхното благосъстояние чрез създаване на условия за отглеждане и хранене, съответстващи на техните физиологични нужди;
11. “Птици“ са кокошки, бройлери, пуйки, патици и гъски;
12. “Пчелин“ е място, върху което са разположени кошери с настанени в тях пчелни семейства;
13. “Пчелно семейство“ е цялата биологична и производствена единица/колония/, състояща се от пчелна майка, определено количество пчели-
работнички и търтеи/сезонно/, настанени в кошери с необходимото количество восъчни пити. Пчелното семейство се смята за едно и когато основното семейство се подпомага от помощно,настанено в същия кошер.
1. Използвани съкращения:
БАБХ – Българска агенция по безопасност на храните; РЗИ – Районна здравна инспекция;
РИОСВ – Районна инспекция по околната среда и водите; МОСВ – Министерство на околната среда и водите;
ЗУТ – Закон за устройство на територията; ЗВ – Закон за водите;
ЗВМД – Закон за ветеринарно медицинска дейност; БД – Басейнова дирекция;
ЗОЗЗ – Закон за опазване на земеделските земи; ЗООС – Закон за опазване на околната среда; МЗХ – Министерство на земеделието и храните;
ЗАНН – Закон за административните нарушения и наказания;
ЗМСМА – Закон за местното самоуправление и местната администрация.

ЗАКЛЮЧИТЕЛНИ РАЗПОРЕДБИ
§ 2. Наредбата за определяне обема на животновъдната дейност и местата за отглеждане на селскостопански животни на територията на Община Джебел е приета на основание чл. 133, ал. 1, във връзка с ал.2 и чл.178 от Закона за ветеринарномедицинската дейност, чл. 21, ал. 1, т.23 във връзка с ал.2 от Закона за местното самоуправление и местната администрация, от Общински съвет - Джебел с Решение 154 от 28.01.2021 г., взето с Протокол №14.
§ 3. Изпълнението на Наредбата се възлага на кмета на общината и кметовете на населени места.
§ 4. Привеждането на личните стопанства в съответствие с изискванията на тази Наредба да се извърши в срок от три месеца от влизането й в сила.
[bookmark: _GoBack]§5.  Измененията и допълненията на Наредбата приети с Решение №202 от 22.05.2025 г. влизат в сила от 01.01.2026 г., съгласно § 6, ал. 1, т. 2 от Преходните и заключителни разпоредби на Закона за въвеждане на еврото в Република България.

